تشاك تراينور (Chuck Traynor) (21 اغسطس 1937 - 22 يوليو 2002) ممثل ومخرج بورنوجرافى امريكى ، اسمه الحقيقى تشارلز ايڤريت تراينور (Charles Everett Trainor) . اتولد تشاك تراينور يوم 21 اغسطس 1937 فى مدينة لوس انجليس فى ولاية كاليفورنيا الامريكية ، وهو قواد كبير وكان بيعشق صناعة الجنس بشكل غير طبيعى وعلشان كده اختار انه يشتغل فى مجال البورنوجرافيا من سنة 1970 فى الفترة المعروفة بالعصر الدهبى للبورنو . فى سنة 1971 تشاك تراينور اتجوز الممثلة البورنوجرافية الراحلة ليندا لوفليس (Linda Loveless) وكان هو سبب دخولها فى مجال البورنوجرافيا لانه هو اللى اجبرها على كده عن طريق الضرب والتعذيب لدرجة انه كان بيهددها بالمسدس بتاعه وكان بيجبرها على ممارسة الجنس مع رجالة تانيين قصاد فلوس كان هو اللى بيقبضها ولما كانت ترفض كان بيحرض الرجالة دول على اغتصابها ، وكان هو مدير الانتاج لفيلمها البورنوجرافى الشهير Deep Throat سنة 1972 . وكان بيعمل فيها كل ده رغم انه عارف انها كانت خجولة جدا من اول ما عرفها لدرجة انه فى مرة كان هايغمى عليها وهى بتستحمى بعدما طلب من واحد صاحبه انه يدخل عليها وهى فى الحمام وخلاه يقف يتفرج عليها وهى عريانة ، وكان فخور قوى وهو بيقول :(انا اللى عملت ليندا لوفليس) .